[{"text_idx": "#000002", "text": "Eksperdid saavad so\u0303na: tulevik toob koduturule Hiina elektriautod ning suurenenud vajaduse nutikate laadimislahenduste ja\u0308rele"}, {"text_idx": "#000003", "text": "Elektriautode maailmas valitsevad turbulentsed ajad, kuid u\u0308ks on kindel \u2013 teekond heitmevaba liikluse poole on hoo sisse saanud. Enefit Volt uuris ka ta\u0308navu oma valdkonna ekspertidelt, millised on peamised muudatused ja va\u0308ljakutsed, mis la\u0308hiaastatel varuks on. Teises loos saavad so\u0303na Jaan Juurikas ja Kert Pa\u0308a\u0308bo."}, {"text_idx": "#000006", "text": "Meeletu kasv, mis 2022 aastal u\u0308le kogu elektriautode valdkonna aset leidis ja\u0308tkub ka sel aastal, ko\u0303ige u\u0308leja\u0308a\u0308nud toimuva kiuste. Kuigi Eestis jo\u0303uavad enamik neist autoto\u0308o\u0308stuse ja turgude muudatustest teadagi po\u0303hjustel pigem viivitusega, siis suures osas maailmas pole enam kahtlust, et just (aku)elektriautod on ainuke viis edasi."}, {"text_idx": "#000007", "text": "Mo\u0308o\u0308dunud aasta mu\u0308u\u0308ginumbrid on maailmas veel kokku lo\u0308o\u0308mata, kuid hetkel vo\u0303ime kindlusega o\u0308elda, et elektriautode tootmine ja mu\u0308u\u0308k purustas ko\u0303ik eelnevad rekordid, kohati mitmekordistudes. Autotootjatest on esikohal endiselt Tesla, kes mu\u0308u\u0308s u\u0308le 1,3 miljoni elektriauto. Teisele kohale tuleb enam kui 900 000 elektriautot mu\u0308u\u0308nud hiinlaste BYD ning kuigi ametlikke numbreid veel na\u0308ha pole, saab kolmanda koha omanikuks to\u0303ena\u0308oliselt VW grupp."}, {"text_idx": "#000008", "text": "Hiina on ja\u0308tkuvalt elektriautostumise esirinnas. Sellel maailma suurimal autoturul on juba iga neljas vo\u0303i viies mu\u0308u\u0308dav auto elektriauto, vo\u0303rreldes vaid iga ku\u0308mnenda autoga aasta tagasi. Lisades pistikhu\u0308briidid, on fossiilautode allaka\u0308ik selge. Autoturgudest teisel kohal figureerib ja\u0308tkuvalt Euroopa, kus hakkab ja\u0308rjest rohkem lisanduma Norra-stiilis riike, milles hoog ei tundu raugevat: Inglismaa, Rootsi, Taani, Holland saavutasid ko\u0303ik mo\u0303nel kuul u\u0308le 20% elektriautode turuosa. Esimese 9 kuuga mu\u0308u\u0308di eelmisel aastal Euroopas u\u0308le 1 miljoni elektriauto, saavutades u\u0308le 10% turuosa. Siin on samuti na\u0308ha vaid kasvu."}, {"text_idx": "#000009", "text": "Sealjuures tasub arvestada trendiga, kus elektrilised mudelid teevad fossiilautodele \u201ea\u0308ra\u201c. Nii septembris kui novembris eelmisel aastal oli Euroopa enimmu\u0308u\u0308dud auto \u2013 mitte elektriautode seas vaid ko\u0303igi autode seas \u2013 Tesla Mudel Y. Julgen ennustada, et sellest mudelist saab aastal 2023 enimmu\u0308u\u0308dud auto kogu maailmas."}, {"text_idx": "#000010", "text": "Euroopas ning ehk mo\u0303ne aja pa\u0308rast ka Eestis, tasub ta\u0308hele panna veel u\u0308ht trendi, mis tuleb to\u0303ena\u0308oliselt suurele osale inimestest u\u0308llatusena. Nimelt Hiinast tulevad elektriautod hakkavad siin tugevalt kanda kinnitama. Atraktiivsed elektriautod, tarkvaraliselt ja tehnoloogiliselt samal tasemel vo\u0303i paremadki, ning 5-ta\u0308rni turvalisusreitinguga Euroopa testimiskeskustelt. Tegu pole enam odavate koopiate vo\u0303i va\u0308ikeste ko\u0308katsitega, vaid pa\u0308ris autodega, mida endalegi tahaks. Eelmise aasta lo\u0303puks olid nii BYD, XPeng kui ka NIO koos ka\u0308puta\u0308ie Hiina tootjatega veel, laienenud lisaks Norrale ka mitmesse teise riiki nagu Rootsi, Taani, Holland ja Saksamaa. Ennustan, et 2023. aasta lo\u0303puks on need tootjad saadaval enamikes Euroopa riikides. Ehk jo\u0303uavad mo\u0303ned Eestissegi."}, {"text_idx": "#000011", "text": "Na\u0308hes Eesti turul toimuvat ka la\u0308bi elektriautode rendiga seotud ettevo\u0303tte Elektriauto Rent AS, siis u\u0308ks on selge \u2013 no\u0303udlust elektriautode ja\u0308rele, eriti ettevo\u0303tete autoparkides, on rohkem kui autosid saada on. Vo\u0303ib oodata, et kui elektrihind riigis stabiliseerub ning erinevate mudelite ooteajad lu\u0308henevad, siis suureneb ka meil turuosa jo\u0303udsalt."}, {"text_idx": "#000013", "text": "Elektriso\u0303idukite laadimise infrastruktuuri ahelas on mitmeid lu\u0308lisid, mis vajavad u\u0308hise koosto\u0308o\u0308na parandamist. Laadimise infrastruktuuri planeerimine ja laadimise juhtimine optimeerides elektrivo\u0303rku ning selle vajadusi, to\u0308o\u0308jo\u0303u ja kompetentside arendamine, universaalsed avatud standardid, laadijate u\u0308hilduvus u\u0308le erinevate teenuspakkujate ning laadimispunktide to\u0308o\u0308kindlus ja ka\u0308ttesaadavus so\u0303ltumata asukohast \u2013 ko\u0303ik need aspektid on kriitilise ta\u0308htsusega, et tagada usaldusva\u0308a\u0308rne laadimiso\u0308kosu\u0308steem."}, {"text_idx": "#000014", "text": "Elektriautode ja selle o\u0308kosu\u0308steemi areng oli juba 2022. aasta seisuga va\u0308ga selgelt tuntav \u2013 meie avalike laadimispunktide arv jo\u0303udis mullu 400-ni ning ettevo\u0303tete huvi sektorisse ja laadimisteenuste pakkumise vastu on oluliselt kasvanud. Arvestades Eesti ta\u0308nast elektriautode parki, kus on 2022. aasta seisuga ligi 3550 elektriautot, ta\u0308hendab see, et meil on iga 9 elektriauto kohta 1 avalik laadija. Kuigi laadimine on ta\u0308na ka\u0308ttesaadav ko\u0303ikidele elektriauto mudelitele u\u0308le Eesti, vajavad laadimispunktide arv ning laadimiskiirus ja\u0308rgnevatel aastatel hu\u0308ppelist kasvu, et olla valmis u\u0308leminekuks tavaautodelt elektriautodele."}, {"text_idx": "#000015", "text": "Na\u0308eme, et Euroopas ja mujal maailmas on u\u0308ha enam hakatud ro\u0303hku panema laadimisvo\u0303imaluste arendamisele, mis aitab va\u0308ltida selle pudelikaelaks saamist. Na\u0308iteks Suurbritannia tu\u0308histas eelmisel aastal oma laetavatele hu\u0308briididele mo\u0303eldud toetuse ning otsustas raha suunata hoopis laadimisvo\u0303rgustiku rajamisse, plaanides investeerida sellesse 1,8 miljardit. Seda selleks, et vo\u0303idelda u\u0308he peamise probleemiga, mida mitte-elektriauto omanikud va\u0308lja toovad \u2013 so\u0303iduulatuse a\u0308revus. Sarnaselt on Leedu alustanud laadimisseadmete ostutoetuse pakkumise ning laadimisvo\u0303rgustiku rajamise toetamisega. U\u0308htlasi on lisandunud no\u0303uded, et laadimisjaamu peab olema vo\u0303imalik juhtida vastu vo\u0303rgu vo\u0303imsust. Vo\u0303tame na\u0308itena Suurbritannia, kus ta\u0308na on keelatud tiputundidel elektriautot laadida. See ta\u0308hendab, et laadimislahendusi peab arendama koosto\u0308o\u0308s ning pidades silmas elektrivo\u0303rgu u\u0308ldist talitlust ja vajadusi, mis aitavad tulevikus selliseid olukordi va\u0308ltida."}, {"text_idx": "#000016", "text": "Customer service for the public charging network is open 24/7"}]